Liikunta | Pikku Kekkosen tarinoita
Liukas Luikku Vänkky-baanalla, eli kuinka Kekkonen joutui jälleen kerran antamaan velimiehelle kurinpalautusta
Posted on 15.2.2017 by onnekasemanta
Käytiin eilen taas ulkoilemassa ja kamerakin sattui lähtemään mukaan. Ilmeisesti latukonekuski oli yllättävästi mutta ilahduttavasti oikaissut metsän läpi tieltä toiselle täsmälleen sen polun päältä, jota pitkin ollaan käyty viime aikoina muutaman kerran tarpomassa. Varsinaista latu-uraa kone ei ollut tehnyt, joten katsoin oikeudeksemme jatkaa käppäilyä kyseisellä reitillä.
Pikkumiehille baana oli siis auki ja riehumiselle vain taivas rajana. Jälleen kerran tuli todettua, että Väinöllä on uskomattoman nopeat jalat. Saman huomasi myös Urho…
– Minne Urho jäi? Huhkiiko se vielä ylös rinnettä? Onpa hyvä turbo tässä meikäläisen rakettirepussa…
Kekkosen höyrykone lämpenee hitaasti mutta varmasti. Urho ei käsitä, miksi Väinö pääsee ulkona niin paljon lujempaa. Aika usein Kekkonen joutuu ensin huutamaan, kun Väinö vain kaahailee Kekkos-paran tunteista piittaamatta, irvistelee Kekkoselle ja sopivan hetken tullen nappaa tukon karvoja kaverin kauluksesta… Kun huuto ei tepsi, Urhon täytyy lopulta antaa mokomalle viikarille isoveljen käpälästä.
– Olepas paikallasi, mokoma kakara, kun annan sinulle köniin!
Väinö ei ole ihan vakuuttunut kurinpitotoimien tarpeellisuudesta.
– Tämä on vetoomus kaikille eläinsuojelujärjestöille ja eläinten ystäville, erityisesti ihanien ja kilttien pienten koirien ystäville: Auttakaa. Elän Kekkos-diktatuurissa. Minua sorretaan tosi kovasti. Saan köniin joka päivä, vaikka en olisi tehnyt mitään! Tai ainakaan juuri mitään. Kekkonen hirmustuu milloin mistäkin pikkuasiasta! En saa edes kaahailla kaistapäänä. Ihmiset ovat myös mukana sortotoimissa. En saa tarpeeksi herkkuja, se on kauheaa. Minulta yritetään pestä hampaita ja turkkini kammataan vähän väliä. Joskus minut viedään kesken päikkärien ulkoilemaan, ja mikä pahinta, minulle laitetaan monesti päälle villapusero!! En myöskään saa istua päivällä tarpeeksi ihmisten sylissä vaan minut laitetaan julmasti lattialle. Kärsin niin paljon. Auttakaa. Apua.
Posted in australianterrieri, Ei kategoriaa, Hassuttelu, Kuvia, Liikunta, Urho, Väinö	| 2 kommenttia
Terrierit ilakoivat: Itsevillintäharjoitus maasto-olosuhteissa
Posted on 12.2.2017 by onnekasemanta
Äly ja Väläys kävivät nyt pakkasen vihdoinkin laskettua irrottelemassa metsässä. Ehkä voi arvata, että kun ensin keräilee viikon verran sisällä villienergiaa, meno saattaa äityä ulkona kohtalaisen hurjaksi. Juuri näin kävi. Onnistuneen reissun jälkeen autoon kiipesi kaksi varsin tyytyväistä ja väsähtänyttä terrieriä.
Väinö…
Lopuksi vielä muutama normaali kuva, jotta älykäs vaikutelma säilyy.
Posted in australianterrieri, Ei kategoriaa, Kuvia, Liikunta, Urho, Väinö	| 4 kommenttia
Posted in australianterrieri, Ei kategoriaa, Kuvia, Liikunta, Urho, Väinö	| 1 kommentti
Posted in australianterrieri, Ei kategoriaa, Katastrofit, Liikunta, Painajainen, Sairastaminen, Urho	| 1 kommentti